cyanic-selkie/wikianc huggingface dataset:
Το Γλυκό στο Τέλος
Το Γλυκό στο Τέλος (αγγλικά: Pieces of April) αποτελεί αμερικανική δραματική κομεντί παραγωγής 2003 σε σκηνοθεσία και σενάριο του Πίτερ Χέτζες. Πρωταγωνιστούν οι Κέιτι Χολμς, Ντέρεκ Λουκ, Σον Χέις, Άλισον Πιλ, Όλιβερ Πλατ και Πατρίσια Κλάρκσον. Η ταινία εστιάζει στην Έιπριλ, μια κοπέλα η οποία δεν διατηρεί τις καλύτερες σχέσεις με την οικογένειά της. Αυτό όμως δεν θα την εμποδίσει να καλέσει την ετοιμοθάνατη μητέρα της και τα υπόλοιπα μέλη της οικογένειας στο διαμέρισμά της για το γεύμα της Ημέρας των Ευχαριστιών. Ενώ η οικογένεια βρίσκεται καθ' οδόν, ο φούρνος της Έιπριλ χαλάει και αρχίζει να ψάχνει ανάμεσα στους ενοίκους της πολυκατοικίας για βοήθεια.
Η πρεμιέρα της ταινίας πραγματοποιήθηκε στο Φεστιβάλ του Σάντανς και κυκλοφόρησε στους κινηματογράφους των Ηνωμένων Πολιτειών στις 17 Οκτωβρίου 2003. Απέσπασε εξαιρετικά σχόλια από τους κριτικούς και έλαβε μία υποψηφιότητα για Όσκαρ, Χρυσή Σφαίρα και Screen Actors Guild Award Β' Γυναικείου Ρόλου για την ερμηνεία της Πατρίσια Κλάρκσον.
Πλοκή
Η Έιπριλ Μπερνς, η μεγαλύτερη κόρη μιας άκρως δυσλειτουργικής οικογένειας, ζει σε ένα μικρό διαμέρισμα στα ανατολικά του Μανχάταν με το αγόρι της, Μπόμπι. Αν και αποξενωμένη από την οικογένειά της, τους προσκαλεί για δείπνο την Ημέρα των Ευχαριστιών. Για τη μητέρα της ίσως είναι και το τελευταίο δείπνο, καθώς έχει καρκίνο του μαστού.
Η ταινία εστιάζει σε τρία ταξίδια: στην οικογένεια Μπερνς και στο ταξίδι τους από τα προάστια στη Νέα Υόρκη, το οποίο διακόπτεται για μια στάση να φάνε ντόνατς, τη διαρκή ανάγκη της Τζόι για τουαλέτα ή για μαριχουάνα που τη διευκολύνει να απαλύνει τον πόνο της, μια ταφή για ένα ζώο που χτύπησαν με το αμάξι και ποικίλες διαφωνίες μεταξύ τους. Το δεύτερο ταξίδι αφορά τον Μπόμπι και τις προσπάθειές του να βρει κοστούμι ώστε να κάνει καλή εντύπωση στους γονείς της Έιπριλ και το τρίτο τις προετοιμασίες της Έιπριλ για το δείπνο, που κοντεύει να καταστραφεί όταν ανακαλύπτει ότι ο φούρνος της είναι χαλασμένος. Με τη βοήθεια διάφορων γειτόνων, καταφέρνει να ετοιμάσει το γεύμα ενώ ταυτόχρονα μαθαίνει να εκτιμά τη σπουδαιότητα της οικογένειας και της διαδικασίας να κάνεις καινούριους φίλους.
Παραγωγή
Ο Πίτερ Χέτζες δήλωσε ότι εμπνεύστηκε το σενάριο από την αντιμετώπιση της νόσου και το θάνατο της μητέρας του από καρκίνο και από την πραγματική ιστορία μιας παρέας που τα σχέδιά τους να φτιάξουν δείπνο για τις Ευχαριστίες καταστράφηκαν από τον χαλασμένο φούρνο. Τα γυρίσματα κράτησαν 16 μέρες.
Box office
Με προϋπολογισμό 300.000 δολάρια, η ταινία Το Γλυκό στο Τέλος έκανε άνοιγμα στην 56η θέση με 8.000 δολάρια εισπράξεις. Στις ΗΠΑ οι συνολικές εισπράξεις έφτασαν τα 2,5 εκατομμύρια δολάρια και στον υπόλοιπο κόσμο συγκέντρωσε 743.300 δολάρια. Παγκοσμίως απέφερε 3,2 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2003 Κατηγορία:Αγγλόφωνες ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες που αφορούν τη μαγειρική Κατηγορία:Ταινίες παραγωγής United Artists
Μπασινιέ
Το Μπασινιέ (γαλλικά: Bassigney) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Νοχουρντουζού
Παραπομπές
Κατηγορία:Κατοικημένες περιοχές στην Επαρχία Κούμπα
Φαινυλκετονουρία
Η φαινυλκετονουρία ή ΦΚΟ, (αγγλικά: phenylketonuria ,PKU) είναι ένα σχετικά σπάνιο κληρονομικό μεταβολικό νόσημα, κληρονομούμενο με τον αυτοσωματικό υπολειπόμενο χαρακτήρα, με συχνότητα περίπου μια περίπτωση στα χίλια ζώντα νεογνά. Είναι αποτέλεσμα ανεπάρκειας του ενζύμου υδροξυλάση της φαινυλαλανίνης, που μετατρέπει τη φαινυλαλανίνη σε τυροσίνη, και έχει ως αποτέλεσμα τη συσσώρευση της φαινυλαλανίνης που ασκεί τοξική δράση, ιδίως στον εγκέφαλο. Το γονίδιο που είναι υπεύθυνο για την παραγωγή του ενζύμου εντοπίζεται στο χρωμόσωμα 12(12q23).
Κλινική εικόνα και εργαστηριακά ευρήματα
Η κλινική εικόνα περιλαμβάνει βαριά πνευματική καθυστέρηση, σπασμούς και μικροκεφαλία. Επίσης μπορεί να παρουσιαστούν έμετοι, υπερδιέγερση, εκζεματοειδές εξάνθημα, ιδιάζουσα οσμή, ενώ οι περισσότεροι άρρωστοι είναι ξανθοί λόγω ανεπαρκούς παραγωγής μελανίνης (εξαιτίας της ανεπαρκούς παραγωγής τυροσίνης, η οποία αποτελεί το πρώτο στάδιο της μεταβολικής οδού παραγωγής της μελανίνης).
Διάγνωση
Η διάγνωση της νόσου γίνεται με το βιοχημικό screening τεστ (Guthrie test) που γίνεται σε κάθε νεογνό. Για να είναι αξιόπιστη η μέτρηση θα πρέπει το νεογνό να σιτίζεται κανονικά και η λήψη των σταγόνων αίματος να γίνεται την ημέρα που το νεογνό φεύγει από το μαιευτήριο (3η-5η ημέρα ζωής). Η χρήση αντιβιοτικών μπορεί να οδηγήσει σε λάθος αποτελέσματα στο Guthrie test.
Πλέον χρησιμοποιείται σαν screening test η μέθοδος της tandem mass spectrometry, με την οποία γίνεται έγκυρη διάγνωση και άλλων σημαντικών ασθενειών.
Αντιμετώπιση
Ριζική θεραπεία της νόσου δεν υπάρχει. Με τη διάγνωση εφαρμόζεται άμεσα ειδική δίαιτα ελεύθερη φαινυλαλανίνης, η οποία διαρκεί συνήθως εφ' όρου ζωής. Με τον τρόπο αυτό προλαμβάνονται όλες οι εκδηλώσεις της νόσου. Η γρήγορη διάγνωση και θεραπεία έχει μεγάλη σημασία, διότι μη έγκαιρη αντιμετώπιση μπορεί να οδηγήσει σε σχετικά μεγάλη διανοητική καθυστέρηση.
Το Εθνικό Πρόγραμμα Προληπτικού Ελέγχου Νεογνών άρχισε στη χώρα μας το 1974 πιλοτικά για τη νόσο Φαινυλκετονουρία, συμπληρώθηκε σταδιακά με τη μέτρηση της δραστικότητας του ενζύμου Αφυδρογονάσητης 6-φωσφορικήςγλυκόζης (G6PD), τον έλεγχο του Συγγενούς Υποθυρεοειδισμού και τη Γαλακτοζαιμία. Χρηματοδοτείται από το Υπουργείο Υγείας, Διατροφής και Άθλησης και προσφέρεται δωρεάν στα νεογέννητα. Για το παραπάνω πρόγραμμα είναι υπεύθυνο το Ινστιτούτο Υγείας του Παιδιού στο Νοσοκομείο Παίδων Η Αγία Σοφία.
Κατηγορία:Γενετικές διαταραχές Κατηγορία:Σπάνιες ασθένειες
Αγουασκαλιέντες (πολιτεία)
thumb|250px|Η θέση της πολιτείας στο Μεξικό Το Αγουασκαλιέντες (ισπανικά: Aguascalientes, κυριολεκτικά Ζεστά Νερά, επίσημα Estado Libre y Soberano de Aguascalientes) είναι μια από τις 31 πολιτείες του Μεξικού. Διαιρείται σε 11 δήμους και πρωτεύουσα είναι το Αγουασκαλιέντες. Σύμφωνα με την απογραφή του 2010 έχει 1.184.996 κατοίκους (27η μεγαλύτερη), των οποίων η μεγάλη πλειονότητα βρίσκεται στην μητροπολιτική περιοχή του Αγουασκαλιέντες.
Το Αγουασκαλιέντες βρίσκεται στο βόρειο κεντρικό Μεξικό. Συνορεύει με την πολιτεία Σακατέκας στα βόρεια και με την πολιτεία Χαλίσκο στα νότια. Έχει έκταση 5.616 χλμ² και είναι η τρίτη μικρότερη πολιτεία στο Μεξικό, μετά την Τλαξκάλα και τη Μορέλος. Η πολιτεία δημιουργήθηκε όταν διαχωρίστηκε από το Σακατέκας το 1857 και πήρε το όνομά της από τη μεγαλύτερη πόλη της, η οποία με τη σειρά της πήρε το όνομά της από τις πολλές θερμές πηγές στην περιοχή.
Η οικονομία της πολιτείας βασίζεται στην βιομηχανία, ενώ παλιά κυριαρχούσε η εξόρυξη αργύρου. Το ιστορικό κέντρο του Αγουασκαλιέντες έχει ανακηρυχθεί από το 2010 μνημείο παγκόσμιας κληρονομιάς από την UNESCO.
Εξωτερικοί σύνδεσμοι
Κατηγορία:Πολιτείες του Μεξικού
Συνθήκη του Βερολίνου (1742)
Η συνθήκη του Βερολίνου υπογράφηκε ανάμεσα στην Μαρία Θηρεσία και τον Φρειδερίκο Β΄ της Πρωσίας, στις 28 Ιουλίου 1742 στο Βερολίνο. Αποτέλεσε την επίσημη συνθήκη ειρήνης του Α΄ Σιλεσιανού πολέμου και επικύρωσε την προκαταρκτική Συνθήκη του Μπρέσλαου.
Σύμφωνα με το άρθρο 5 της συνθήκης:
Για να αποφευχθούν περαιτέρω εδαφικές διαμάχες, η αυτού μεγαλειότητα της, η βασίλισσα της Βοημίας και της Ουγγαρίας με την παρούσα συνθήκη για όλη την αιωνιότητα και με όλη την κυριαρχία και την ανεξαρτησία, παραχωρεί από τα εδάφη του στέμματος της Βοημίας, την Άνω και Κάτω Σιλεσία, στην αυτού μεγαλειότητα του τον βασιλιά της Πρωσίας, εκτός από το πριγκιπάτο του Τέσσεν (Teschen) και την πόλη του Τροππάου (Troppau) Η αυτοκράτειρα παραχώρησε το μεγαλύτερο μέρος της Σιλεσίας, εκτός από τα εδάφη του δουκάτου του Τροππάου (Duchy of Troppau) συμπεριλαμβανομένου και του νότιου μέρους του πρώην δουκάτου του Γέγκερντορφ (Jägerndorf), η κυριαρχία του οποίου είχε αποτελέσει την αφορμή για την εισβολή των Πρώσων. Το δουκάτο της Νάισσε (Duchy of Neisse) διαιρέθηκε και αυτό, με την πόλη της Νίσα (Nysa) και το μεγαλύτερο τμήμα του βόρειου μέρους να εισέρχεται στην Πρωσία. Η Αυστρία διατήρησε την κυριαρχία ολόκληρου δουκάτου του Τέσσεν. Οι υπόλοιπες περιοχές ενσωματώθηκαν στην αυστριακή Σιλεσία.
Με την σειρά του το βασίλειο της Πρωσίας, αποχώρησε από τον συνασπισμό εναντίον των Αψβούργων στον οποίο συμμετείχαν η Γαλλία, η Ισπανία, η Σουηδία, το Βασίλειο της Νάπολης μαζί με τα ελεκτοράτα της Βαυαρίας, της Σαξωνίας και της Κολωνίας. Επίσης ανέλαβε τα χρέη περίπου 1.7 εκατομμυρίων αυστριακών νομισμάτων, που είχε συμφωνήσει η Αυστρία με την σύμμαχο της Μεγάλη Βρετανία. Ο βασιλιάς Γεώργιος Β΄ της Μεγάλης Βρετανίας αποτέλεσε τον εγγυητή.
Με την προσθήκη της Σιλεσίας, ο Φρειδερίκος αύξησε την επικράτεια του κατά ένα τρίτο, κάνοντας το βασίλειο του ευρωπαϊκή δύναμη. Η ειρήνη που ακολούθησε ουσιαστικά ήταν μια σύντομη πολεμική προετοιμασία, καθώς τον Αύγουστο του 1744 ξεκίνησε ο Β΄ Σιλεσιανός πόλεμος.
Εξωτερικοί σύνδεσμοι
Κατηγορία:Ιστορία του Βερολίνου Κατηγορία:Συνθήκες ανακωχής Κατηγορία:Συνθήκες της Ουγγαρίας Κατηγορία:Ιστορία της Βοημίας Κατηγορία:Αγία Ρωμαϊκή Αυτοκρατορία Κατηγορία:Συνθήκες της Πρωσίας Κατηγορία:Πόλεμος της Αυστριακής Διαδοχής Βερολίνου
Κολίμα
Η Κολίμα (ισπανικά: Colima, επίσημα Estado Libre y Soberano de Colima) είναι μια από τις 31 πολιτείες του Μεξικού. Διαιρείται σε 10 δήμους και η πρωτεύουσα είναι η Κολίμα. Σύμφωνα με την απογραφή του 2010, η πολιτεία έχει πληθυσμό 650.555 κατοίκους, το δεύτερο μικρότερο από όλες τις πολιτείες, με μόνο την Μπάχα Καλιφόρνια Σουρ να έχει μικρότερο. Η μεγαλύτερη πόλη της πολιτείας είναι το Μανσανίγιο.
Η πολιτεία έχει έκταση 5.627 χλμ² (28η μεγαλύτερη). Συνορεύει με το Χαλίσκο και το Μιτσοακάν. Στα νότια βρέχεται από τον Ειρηνικό. Το ψηλότερο σημείο της πολιτείας είναι ο κρατήρας του ηφαιστείου Κολίμα. Η οικονομία της πολιτείας βασίζεται στο εμπόριο. Το Μανζανίγιο είναι το μεγαλύτερο λιμάνι του Μεξικού όσον αφορά τον αριθμό εμπορευματοκιβωτίων και το βάρος των εμπορευμάτων που διακινήθηκαν από αυτό.
Εξωτερικοί σύνδεσμοι
Κατηγορία:Πολιτείες του Μεξικού
Καλαϊχουντάτ
Το Καλαϊχουντάτ (επίσης, Καλάι Χουντάτ, Καλαχουντάτ και Καλεϊχουντάτ) είναι χωριό της επαρχίας Κούμπα του Αζερμπαϊτζάν. Το χωριό αποτελεί μέρος του δήμου Χιναλούγκ.
Παραπομπές
Κατηγορία:Κατοικημένες περιοχές στην Επαρχία Κούμπα
2557 Πάτναμ
Ο Πάτναμ (Putnam) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1981 από τους Αμερικανούς αστρονόμους Μπράιαν Σκιφ και Νόρμαν Τόμας, που παρατηρούσαν από την Άντερσον Μέσα (σταθμός του Αστεροσκοπείου Λόουελ). Ο αστεροειδής πήρε το όνομά του προς τιμή του Αμερικανού ερασιτέχνη αστρονόμου Ρότζερ Πάτναμ (Roger Putnam), ανεψιού του Πέρσιβαλ Λόουελ και στελέχους του Αστεροσκοπείου Λόουελ. Επίσης, προς τιμή του γιου του Ρότζερ, του Μάικλ Πάτναμ (Michael C. J. Putnam).
Φυσικά χαρακτηριστικά
Τα κυρίως φυσικά χαρακτηριστικά του Πάτναμ είναι άγνωστα. Ο Πάτναμ περιστρέφεται γύρω από τον εαυτό του πιθανώς μία φορά κάθε 35,7 ώρες.
Εξωτερικοί σύνδεσμοι-πηγές
Πατναμ
Μαρία Φραγκίσκη της Μπραγκάνσα
Η Μαρία Φραγκίσκη του Ασσίς της Μπραγκάνσα (Maria Francisca de Assis de Bragança, 22 Απριλίου 1800 - 4 Σεπτεμβρίου 1834) ήταν ινφάντα της Πορτογαλίας, κόρη του Ιωάννη ΣΤ΄ της Πορτογαλίας και της Καρλόττας της Ισπανίας.
Βιογραφικά στοιχεία
200px|μικρογραφία|αριστερά|Η Μαρία Φραγκίσκη σε νεαρή ηλικία. Η Μαρία Φραγκίσκη ντε Ασσίς ντε Ματερνιδάδε Χαβιέρ της Πάουλα και της Αλκαντάρα Αντωνία Ιωακείμη Γκοντζάγκα Καρλόττα Μόνικα Σενιορίνα Σοτέρα (Δέσποινας Σωτήρος) ε Κάια (και Κάιας) παντρεύτηκε τον Ισπανό ινφάντη Κάρολο Μαρία, Κόμη της Μολίνα, αδελφό του Φερδινάνδου Ζ΄ και διεκδικητή του Ισπανικού θρόνου.
Μαζί της ήρθε αργότερα στην Ισπανία και η μεγάλη της αδελφή, Μαρία Θηρεσία, ενώνοντας τις δυνάμεις της με τον Κάρολο, που τον παντρεύτηκε σε δεύτερο γάμο το 1838, λίγα χρόνια μετά τον θάνατο της Μαρίας Φραγκίσκης το 1834.
Οικογένεια
Με τον Κάρολο Μαρία, Κόμη της Μολίνα, έκαναν τρία παιδιά:
Εξωτερικοί σύνδεσμοι
Κατηγορία:Οίκος της Μπραγκάνσα Κατηγορία:Ισπανίδες Ινφάντας Κατηγορία:Κόμισσες της Ισπανίας Κατηγορία:Ινφάντας της Πορτογαλίας
Λε Μπατί
Το Λε Μπατί (γαλλικά: Les Bâties) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Μοντέλο αναφοράς OSI
Το μοντέλο αναφοράς Ανοικτής Διασύνδεσης Συστημάτων, ή μοντέλο αναφοράς OSI (αγγλ. OSI reference model) είναι μια διαστρωματωμένη, αφηρημένη περιγραφή για τη σχεδίαση τηλεπικοινωνιακών και δικτυακών πρωτοκόλλων η οποία καθορίστηκε από την πρωτοβουλία Ανοικτή Διασύνδεση Συστημάτων – OSI. Είναι γνωστό και ως μοντέλο των επτά επιπέδων.
Σκοπός
Το μοντέλο OSI υποδιαιρεί τις λειτουργίες ενός τηλεπικοινωνιακού δικτύου σε μια «κατακόρυφη» στοίβα από επίπεδα, για το καθένα από τα οποία μπορεί να οριστεί κάποιο πρωτόκολλο σε μία συγκεκριμένη υλοποίηση. Κάθε επίπεδο αξιοποιεί τις λειτουργίες του κατώτερού του στη στοίβα επιπέδου, ενώ στόχος του είναι να παρέχει λειτουργικότητα στο αμέσως ανώτερο επίπεδό του. Μία συγκεκριμένη υλοποίηση του μοντέλου, με καθορισμένα πρωτόκολλα για κάθε επίπεδο, ονομάζεται στοίβα πρωτοκόλλων ή απλά στοίβα. Το κάθε πρωτόκολλο υλοποιείται είτε σε υλικό είτε σε λογισμικό. Συνήθως τα κατώτερα επίπεδα υλοποιούνται στο υλικό ενώ τα ανώτερα σε λογισμικό.
Το μοντέλο OSI είναι στενά συσχετισμένο με τον κλάδο της επιστήμης υπολογιστών και τη δικτύωση υπολογιστών. Το βασικό χαρακτηριστικό του είναι η διασύνδεση μεταξύ των επιπέδων, η οποία υπαγορεύει τις προδιαγραφές της αλληλεπίδρασής τους. Αυτό σημαίνει ότι ένα επίπεδο υλοποιημένο με κάποιο συγκεκριμένο πρωτόκολλο μπορεί να συνεργαστεί με το γειτονικό του στη στοίβα επίπεδο, το οποίο υλοποιείται με κάποιο άλλο πρωτόκολλο, υπό την προϋπόθεση ότι οι προδιαγραφές του καθενός έχουν δημοσιευθεί και έχουν γίνει αντιληπτές σωστά. Αυτές οι προδιαγραφές είναι τυπικά γνωστές ως RFC (Requests for Comments) και αποτελούν πρότυπα του Διεθνούς Οργανισμού Τυποποίησης ISO.
Συνήθως τα επίπεδα είναι αυστηρά διαχωρισμένα μεταξύ τους: αξιοποιούν τις υπηρεσίες του κατώτερου επιπέδου τους και προσφέρουν υπηρεσίες στο ανώτερό τους, αλλά το καθένα δεν παρεμβαίνει στις λειτουργίες του άλλου· πιθανόν να μη γνωρίζει καν γι' αυτές. Αυτός ο λογικός διαχωρισμός των επιπέδων διευκολύνει πολύ τη μελέτη της συμπεριφοράς των πρωτοκόλλων και επιτρέπει τη σχεδίαση πολύπλοκων και αξιόπιστων στοιβών πρωτοκόλλων. Ορισμένες φορές όμως αυτή η αρχή ανεξαρτησίας των επιπέδων παραβιάζεται, για λόγους βελτιστοποίησης της απόδοσης ή αύξησης της λειτουργικότητας, με πρωτόκολλα διαφορετικών επιπέδων να συγχωνεύονται ή να παρεμβαίνουν το ένα στη λειτουργία του άλλου.
Μοντέλο αναφοράς OSI
Το μοντέλο OSI είναι μια ιεραρχική δομή επτά επιπέδων που καθορίζει τις προδιαγραφές επικοινωνίας μεταξύ δύο υπολογιστών, ορίζοντας επακριβώς τον σκοπό κάθε επιπέδου αλλά και τα χρησιμοποιούμενα πρωτόκολλα, και τυποποιήθηκε ως πρότυπο ISO 7498-1. Θεωρήθηκε ότι θα επέτρεπε τη λειτουργική συνεργασία μεταξύ ποικίλων ψηφιακών συσκευών που ήταν διαθέσιμες στην αγορά. Το μοντέλο επιτρέπει σε όλα τα στοιχεία ενός δικτύου να συλλειτουργούν, με κάθε στοιχείο να υλοποιεί ένα ή περισσότερα πρωτόκολλα δικτύωσης, ανεξάρτητα από το ποιος είναι ο κατασκευαστής τους. Περί τα τέλη της δεκαετίας του 1980 ο ISO συνιστούσε την εφαρμογή του μοντέλου OSI ως κοινώς αποδεκτού υποδείγματος σχεδιασμού δικτύων.
Ωστόσο εκείνη την εποχή η στοίβα πρωτοκόλλων TCP/IP, η οποία βασιζόταν σε ελαφρώς διαφορετική διαστρωμάτωση επιπέδων, ήταν ήδη επί πολύ καιρό σε ευρεία χρήση. Το TCP/IP ήταν θεμελιώδες για το δίκτυο ARPANET και τα άλλα δίκτυα που εξελίχθηκαν στο σημερινό Διαδίκτυο. Ως αποτέλεσμα το μοντέλο OSI παραμερίστηκε και σήμερα μόνο ένα υποσύνολό του χρησιμοποιείται ακόμη. Η επικρατούσα αντίληψη είναι ότι οι περισσότερες προδιαγραφές του είναι περίπλοκες και η πλήρης λειτουργικότητά του θα χρειαζόταν μεγάλο χρόνο κατασκευής, αν και συνεχίζουν να υπάρχουν σθεναροί υποστηρικτές του.
Επίπεδο 7: Εφαρμογών
Το επίπεδο εφαρμογών (αγγλ. application layer) παρέχει στον χρήστη έναν τρόπο να προσπελάσει μέσω μιας εφαρμογής τις πληροφορίες ενός δικτύου. Αυτό το επίπεδο είναι η κύρια διασύνδεση του χρήστη με την εφαρμογή και, συνεπώς, με το δίκτυο. Στο επίπεδο αυτό γίνεται η διαχείριση των κατανεμημένων εφαρμογών, η αποστολή του ηλεκτρονικού ταχυδρομείου κλπ. Παραδείγματα πρωτοκόλλων επιπέδου εφαρμογών αποτελούν τα Telnet, FTP, SMTP και http.
Επίπεδο 6: Παρουσίασης
Το επίπεδο παρουσίασης (αγγλ. presentation layer) μετασχηματίζει τα δεδομένα σε τυπική μορφή που την αναμένει το επίπεδο εφαρμογών. Στο επίπεδο αυτό τα δεδομένα υφίστανται κρυπτογράφηση, συμπίεση, κωδικοποίηση MIME και όποια άλλη διαμόρφωση απαιτεί η μορφή δεδομένων ή ο σχεδιαστής του πρωτοκόλλου. Παραδείγματα αποτελούν η μετατροπή αρχείων από κώδικα EBCDIC σε κώδικα ASCII και η μετατροπή της δομής των δεδομένων σε μορφή XML ή αντίστροφα (π.χ. από XML σε έγγραφο τύπου DOC).
Επίπεδο 5: Συνόδου
Το επίπεδο συνόδου (αγγλ. session layer) ελέγχει τις συνόδους (δηλαδή τις ανταλλαγές δεδομένων) μεταξύ δύο υπολογιστών, του Α και του Β. Ξεκινά, διαχειρίζεται και τερματίζει τη σύνδεση μεταξύ μιας τοπικής και μιας απομακρυσμένης εφαρμογής. Αντιμετωπίζει λειτουργίες FDX (full duplex, οι Α και Β μιλούν ταυτόχρονα από δύο κανάλια) ή HDX (half-duplex, μιλάει ο Α και μετά απαντάει ο Β από το ένα διαθέσιμο κανάλι), ενώ υποστηρίζει διαδικασίες αποθήκευσης κατάστασης (αγγλ. checkpoint), αναβολής (αγγλ. adjournment), τερματισμού (αγγλ. termination) και επανεκκίνησης (αγγλ. restart). Αυτό το επίπεδο είναι υπεύθυνο για το ομαλό κλείσιμο της συνόδου (που είναι ιδιότητα του TCP) και επίσης για την αποθήκευση και ανάκτηση κατάστασης, λειτουργίες οι οποίες δεν χρησιμοποιούνται στην στοίβα πρωτοκόλλων του Διαδικτύου.
Επίπεδο 4: Μεταφοράς
Το συνηθέστερο παράδειγμα πρωτοκόλλου μεταφοράς είναι το TCP (αγγλ. Transmission Control Protocol, πρωτόκολλο ελέγχου μετάδοσης). Άλλα πρωτόκολλα μεταφοράς είναι τα UDP (αγγλ. User Datagram Protocol, πρωτόκολλο για ασυνδεσμική αποστολή δεδομένων, SCTP (αγγλ. Stream Control Transmission Protocol, πρωτόκολλο ελέγχου της ροής μετάδοσης), κλπ.
Επίπεδο 3: Δικτύου
Το επίπεδο δικτύου (αγγλ. network layer) παρέχει τα λειτουργικά και διαδικαστικά μέσα για τη μεταφορά στοιχειοσειρών δεδομένων μεταβλητού μήκους από μια προέλευση σε έναν προορισμό, μέσα από ένα ή περισσότερα ενδιάμεσα δίκτυα, ενώ διατηρεί την ποιότητα εξυπηρέτησης που απαιτεί το επίπεδο μεταφοράς. Το επίπεδο δικτύου εκτελεί λειτουργίες δρομολόγησης, με πιθανές κατατμήσεις / αποτμηματοποιήσεις, και αναφέρει σφάλματα σχετικά με την παράδοση των πακέτων. Οι δρομολογητές (αγγλ. routers) λειτουργούν στο επίπεδο αυτό· διακινώντας δεδομένα σε διασυνδεδεμένα δίκτυα έκαναν το Διαδίκτυο πραγματικότητα. Υπάρχουν και δικτυακοί διακόπτες που σχετίζονται με τις διευθύνσεις (IP). Εδώ υπάρχει μια λογική οργάνωση και τις τιμές των διευθύνσεων τις καθορίζει ιεραρχικά ο τεχνικός των επικοινωνιών. Το πλέον αναγνωρίσιμο παράδειγμα πρωτοκόλλου δικτύου είναι το Πρωτόκολλο Διαδικτύου (αγγλ. Internet Protocol, IP).
Επίπεδο 2: Ζεύξης Δεδομένων
Το πιο γνωστό πρότυπο αυτού του επιπέδου είναι το Ethernet, για τοπικά δίκτυα. Άλλα παραδείγματα πρωτοκόλλων ζεύξης δεδομένων αποτελούν τα:
Στο επίπεδο αυτό λειτουργούν οι δικτυακές γέφυρες (αγγλ. bridge) και οι δικτυακοί διακόπτες (αγγλ. switch). Η συνδεσιμότητα παρέχεται μόνο για κόμβους που συνδέονται στο ίδιο κοινό μέσο (τοπικό δίκτυο ή σύνδεση από-σημείο-σε-σημείο).
Επίπεδο 1: Φυσικό
Το φυσικό επίπεδο (αγγλ. physical layer) ορίζει όλες τις ηλεκτρικές και φυσικές προδιαγραφές της επικοινωνίας. Σ’ αυτές περιλαμβάνονται οι σχηματισμοί των ακίδων, οι επιτρεπτές τάσεις, οι προδιαγραφές των καλωδίων κλπ. Συσκευές φυσικού επιπέδου είναι οι διανεμητές, οι επαναλήπτες (αγγλ. repeaters), οι κάρτες δικτύου, οι προσαρμοστές διαύλου (αγγλ. bus adapters). Οι κυριότερες λειτουργίες και υπηρεσίες του φυσικού επιπέδου είναι:
Διασυνδέσεις
Τα διάφορα λειτουργικά συστήματα υποστηρίζουν, πέρα από τα ίδια τα πρωτόκολλα, τυποποιημένα πρότυπα για τη διασύνδεση (interface) ενός επιπέδου με το αμέσως ανώτερο ή κατώτερό του στη στοίβα. Π.χ.
Εξωτερικοί σύνδεσμοι
Κατηγορία:Δίκτυα υπολογιστών
2558 Βιβ
Η Βιβ (Viv) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την Άντερσον Μέσα (σταθμός του Αστεροσκοπείου Λόουελ) και του έδωσε το όνομα της μητέρας του, της Βίβιαν Ράσελ-Τόμας (Vivian Russell Thomas).
Φυσικά χαρακτηριστικά
Τα φυσικά χαρακτηριστικά της Βιβ είναι άγνωστα.
Εξωτερικοί σύνδεσμοι-πηγές
Βιβ
Καλοκαίρι και καταχνιά (ταινία 1961)
Η ταινία Καλοκαίρι και καταχνιά (αγγλ. Summer and Smoke) είναι δράμα παραγωγής 1961 σε σκηνοθεσία Πίτερ Γκλένβιλ. Η ταινία είναι βασισμένη στο ομώνυμο θεατρικό έργο του Τένεσι Γουίλιαμς. Πρωταγωνιστές της ταινίας είναι οι Τζέραλντιν Πέιτζ, Λόρενς Χάρβεϊ και Ρίτα Μορένο. Η κινηματογραφική προσαρμογή του θεατρικού του Γουίλιαμς έγινε από τους Τζέιμς Πόου και Μιντ Ρόμπερτς.
Η ταινία προτάθηκε για 4 βραβεία Όσκαρ (μεταξύ των οποίων και για Όσκαρ Α' Γυναικείου Ρόλου για την ερμηνεία της Τζέραλντιν Πέιτζ) χωρίς όμως να κερδίσει κάποιο.
Υπόθεση
Η Άλμα Γουάινμιλερ (Τζέραλντιν Πέιτζ), κόρη ενός αυστηρού ιερέα (Μάλκολμ Άτενσμπερι) και μιας προσβεβλημένης από άνοια μητέρας (Ούνα Μέρκελ), είναι ερωτευμένη από μικρή με τον γείτονά της τον Τζον Μπιουκάναν τον νεότερο (Λόρενς Χάρβεϊ), εκείνος φαίνεται να ανταποκρίνεται στο διακριτικό της φλερτ, αλλά οι διαφορετικές τους αντιλήψεις πάνω στον κόσμο και η μοίρα τους κρατούσαν πάντα χώρια. Τώρα που κι οι δυο έχουν ενηλικιωθεί, ο Τζον επιστρέφει στο πατρικό του, έχοντας πάρει το πτυχίο του στην ιατρική κι έχοντας περάσει τρεις ξέφρενες εβδομάδες στα νυχτερινά κέντρα των γειτονικών πόλεων, ενώ η Άλμα έχει μείνει γεροντοκόρη, κλεισμένη σπίτι της και κάνοντας μαθήματα ορθοφωνίας. Ο Τζόνι δεν είναι διατεθειμένος να ξεκινήσει να δουλεύει ως γιατρός αμέσως παρά την επιθυμία του πατέρα του (Τζον ΜακΊνταϊρ). Η συνάντησή του με την Άλμα ξυπνά μέσα στον νεαρό το σκίρτημα του παρελθόντος, αλλά η συντηρητική κοπέλα που αναζητά κάτι ανώτερο από τη σαρκική σχέση τον απορρίπτει παρά το γεγονός ότι τον αγαπά. Ο Τζον τότε συνάπτει σχέση με την προκλητική Ρόζα Ζακαρίας (Ρίτα Μορένο), την κόρη του ιδιοκτήτη του καζίνου Μου Λέικ, προκαλώντας τη ζήλια της Άλμα. Όταν η Άλμα μαθαίνει ότι ο Τζον πρόκειται να παντρευτεί τη Ρόζα μηχανορραφεί για να τους χωρίσει, αλλά το αποτέλεσμα θα είναι η δολοφονία του πατέρα του Τζόνι.
Πληροφορίες παραγωγής
Ταινία βασισμένη σε ένα από τα γνωστότερα θεατρικά του Τένεσι Γουίλιαμς, το οποίο ο δραματουργός ξεκίνησε να γράφει το 1945 και ολοκλήρωσε το 1948. Η πρεμιέρα του θεατρικού στο Μπρόντγουεϊ έγινε τον Οκτώβριο του 1948 και το θεατρικό παίχτηκε για 102 παραστάσεις. Το θεατρικό δεν έλαβε ανάλογη υποδοχή με το άκρως επιτυχημένο "Λεωφορείον ο Πόθος" που είχε ανέβει την προηγούμενη χρονιά. Το 1952 η Τζέραλντιν Πέιτζ έπαιξε τον κεντρικό ρόλο καθοδηγούμενη από τη σκηνοθεσία του Χοζέ Κουιντέρο, στο νεόκτιστο "Circle in the Square Theatre" στη σκηνή του Off-Broadway. Η θρυλική της ερμηνεία, αναπύρωσε το ενδιαφέρον του κόσμου για το θεατρικό και έβαλε εκείνην και τον Κουιντέρο στο χάρτη του Μπρόντγουεϊ. Μετά την επιτυχία της επανεκτέλεσης του θεατρικού, ο θρυλικός παραγωγός Χαλ Ουάλις, αγόρασε τα δικαιώματά του για 100.000 δολάρια. Η Πέιτζ, σε αντίθεση με άλλες πρωταγωνίστριες των πρώιμων θεατρικών του Γουίλιαμς (όπως για παράδειγμα η Τζέσικα Τάντι) κατάφερε να ερμηνεύσει το ρόλο στη μεγάλη οθόνη και απέσπασε διθυράμβους για την ψυχή που έβαλε στην ερμηνεία της εύθραυστης και συνάμα αλαφροΐσκιωτης Άλμα, μιας καταπιεσμένης γυναίκας που ψάχνει την ομορφιά σε ανώτερα ιδανικά για να ηττηθεί από τον ίδιο της τον εαυτό.
Βραβεία
Η Τζέραλντιν Πέιτζ έλαβε βραβεία από πολλούς κριτικούς της εποχής για την ερμηνεία της, καθώς και τη Χρυσή Σφαίρα Καλύτερης Γυναικείας Ερμηνείας Σε Δραματική Ταινία, ενώ η συμπρωταγωνίστριά της Ούνα Μέρκελ, έλαβε υποψηφιότητα για καλύτερη ερμηνεία β' γυναικείου ρόλου. Η ταινία έλαβε τέσσερις υποψηφιότητες για Όσκαρ, όπου η Πέιτζ, που έλαβε τη δεύτερή της υποψηφιότητα μετά το Χόντο (Hondo) του 1952, έχασε το βραβείο από τη Σοφία Λόρεν για την ερμηνεία της στην ταινία Η Ατιμασμένη (La Ciociara), η Ούνα Μέρκελ υποψήφια για Όσκαρ Β' Γυναικείου Ρόλου, έχασε το βραβείο από την συμπρωταγωνίστριά της στην ταινία Ρίτα Μορένο που κρίθηκε νικήτρια για το Γουέστ Σάιντ Στόρι (West Side Story). Υποψηφιότητα έλαβε επίσης ο Έλμερ Μπέρνσταϊν για το στοιχειωμένο μουσικό του θέμα.
Βραβεία Ακαδημίας Κινηματογράφου (Όσκαρ)
Υποψηφιότητες:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1961 Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες παραγωγής Paramount Pictures Κατηγορία:Ταινίες βασισμένες σε θεατρικά έργα
Μπατράν (Ωτ-Σον)
Το Μπατράν (γαλλικά: Battrans) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Κύπελλο Ελλάδας καλαθοσφαίρισης ανδρών 1983-1984
To Κύπελλο Ελλάδος καλαθοσφαίρισης ανδρών 1983-84 ξεκίνησε με τους αγώνες της πρώτης φάσης, τους οποίους διοργάνωσαν οι τοπικές ενώσεις και μετείχαν εκατοντάδες σύλλογοι των τοπικών πρωταθλημάτων. Η Ελληνική Ομοσπονδία Καλαθοσφαίρισης ανέλαβε τη διοργάνωση από τη Β΄ φάση, στην οποία εντάχθηκαν και οι ομάδες της Β΄ Εθνικής, αλλά έγινε ξεχωριστή κλήρωση για τις ομάδες του βόρειου και του νότιου ομίλου, όπως και στην Γ΄ φάση (των 32), όπου μετείχαν και οι ομάδες της Α΄ Εθνικής. Από τη Δ΄ φαση (των 16) η κλήρωση έγινε πανελλήνια. Ο τελικός διεξήχθη στις 18 Απριλίου 1984 στο Αλεξάνδρειο Μέλαθρο Θεσσαλονίκης, με αντιπάλους τον ΠΑΟΚ και τον Άρη Θεσ. Το κύπελλο Ελλάδος κατέκτησε ο ΠΑΟΚ για πρώτη φορά στην ιστορία της διοργάνωσης.
Μπατράν (Ωτ-Σον)
Παραπομπές
Κατηγορία:Κοινότητες της Ωτ-Σον
Κύπελλο Ελλάδας καλαθοσφαίρισης ανδρών 1983-1984
Α΄ φάση
Την πρώτη φάση διοργάνωσαν οι τοπικές ενώσεις και μετείχαν εκατοντάδες ομάδες.
Πηγές
1984 Κατηγορία:Καλαθοσφαίριση το 1983 Κατηγορία:Καλαθοσφαίριση το 1984
Άβαταρ: Ο Τελευταίος Μαχητής του Ανέμου - Βιβλίο 1: Νερό
Ο πρώτος κύκλος (Βιβλίο 1: Νερό - αγγ. Avatar: The Last Airbender - Book 1: Water) του Άβαταρ: Ο Τελευταίος Ανεμοδαμαστής, είναι αμερικανική τηλεοπτική σειρά κινουμένων σχεδίων του τηλεοπτικού καναλιού Nickelodeon, το οποίο πρόβαλε τα 20 επεισόδια του πρώτου κύκλου από τις 21 Φεβρουαρίου 2005 μέχρι τις 2 Δεκεμβρίου 2005. Δημιουργοί του πρώτου κύκλου, καθώς και όλης της σειράς είναι ο Μάικλ Τάντε ΝτιΜάρτινο και ο Μπράιαν Κονιέτζκο,, ενώ πρωταγωνιστές ήταν οι Ζάχαρι Τάιλερ Άιζεν, Μέι Ουίτμαν, Τζακ ΝτεΣένα, Μάκο Ιβαμάτσου, Ντάντε Μπάσκο και Τζέισον Άιζακς.
Ο κύκλος περιστρέφεται γύρω από τον κύριο πρωταγωνιστή της ιστορίας, Άανγκ, και τους φίλους του, Κατάρα και Σόκκα καθώς και το ταξίδι τους προς τον Βόρειο Πόλο στην αναζήτηση ενός νεροδαμαστή δάσκαλου για την Κατάρα και τον Άανγκ. Ο Οζάι, ο τωρινός Άρχοντας της Φωτιάς, διεξάγει έναν φαινομενικά ατελείωτο πόλεμο εναντίον του Βασιλείου της Γης, τις Φυλές του Νερού και των ήδη εξαφανισμένων Νομάδων του Άέρα. Ο Άανγκ, ο τωρινός Αβατάρ, πρέπει να δαμάσει και τα τέσσερα στοιχεία πριν την αναμέτρησή του με τον Άρχοντα της Φωτιάς ούτως ώστε να μπορέσει να σταματήσει τον πόλεμο.
Κάθε επεισόδιο του πρώτου κύκλου προσέλκυσε περισσότερους από ένα εκατομμύριο τηλεθεατές στην πρώτη προβολή του. Ο πρώτος κύκλος κέρδισε το βραβείο για «Καλύτερη τηλεοπτική σειρά» και «Καλύτερη τηλεοπτική σειρά κινουμένων σχεδίων» στα βραβεία Pulcinella του 2005, στα οποία απονέμονται βραβεία αριστείας για κινούμενα σχέδια.
Μεταξύ 4 Ιανουαρίου και 19 Σεπτεμβρίου του 2006, πέντε σετ DVD κυκλοφόρησαν στις Ηνωμένες Πολιτείες, και το καθένα περιείχε τέσσερα επεισόδια από την σεζόν. Στις 12 Σεπτεμβρίου 2006, το Nickelodeon κυκλοφόρησε επίσης την συλλογή «Complete Book One Collection Box Set», η οποία περιείχε όλα τα επεισόδια της σεζόν, καθώς και έναν ειδικό δίσκο με πρόσθετα. Η αρχική κυκλοφορία ήταν για την Περιοχή 1, δηλαδή τις Ηνωμένες Πολιτείες και τον Καναδά. Από το 2007 μέχρι το 2009, το Nickelodeon κυκλοφόρησε DVD για την Περιοχή 2 (Ευρώπη).
Παραγωγή
Η σειρά παρήχθη και αναμεταδόθηκε από το Nickelodeon, οι μετοχές του οποίου ανήκουν στη Viacom. Οι παραγωγοί εργάστηκαν μαζί με τον Άαρον Ήχαζ, για την σκηνοθεσία των επεισοδίων. Οκτώ επεισόδια σκηνοθετήθηκαν από τον Ντέιβ Φιλόνι. , πέντε από την Λόρεν ΜακΜούλαν και τον Τζιανκάρλο Βόλπε, και άλλα δύο από τον Άντονι Λιόι. Τα επεισόδια γράφτηκαν από μια ομάδα συγγραφέων η οποία αποτελούταν από τους Νικ Μάλις, Τζον Ο'Μπράιαν, Μάθιου Χουμπαρντ, Τζέιμς Έγκαν, Ίαν Γουίλκοξ, Τιμ Χέντρικ και Ελίζαμπεθ Γουέλτς Ήχαζ. Την μουσική όλου του κύκλου συνέθεσε η "The Track Team", η οποία αποτελείται από τον Τζέρεμι Ζάκερμαν και τον Μπέντζαμιν Γουίν.
Ηθοποιοί
Μερικοί από τους κύριους χαρακτήρες της σειράς είχαν εμφανιστεί στα τρία πρώτα επεισόδια. Ο Ζάχαρι Τάιλερ Άιζεν και η Μέι Ουίτμαν υποδύονται τον Άανγκ και την Κατάρα, με τον Τζακ ΝτεΣένα να υποδύεται τον Σόκκα. Ο Ντάντε Μπάσκο και ο Μάκο Ιβαμάτσου υποδύονται τον Ζούκο και τον Άιρο. Ο Ντι Μπράντλεϊ Μπέικερ υποδύεται τον Άππα και τον Μόμο, τα ζώα της ομάδας. Στο τρίτο επεισόδιο ένας νέος εχθρός για τον Άανγκ αλλά και για τον Ζούκο εμφανίζεται, ο ναύαρχος Ζάο, τον οποίο υποδύεται ο Τζέισον Άιζακς. Έναν άλλο σημαντικό χαρακτήρα, τον Τζετ, υποδύεται ο Κροφορντ Γουίλσον.
Νικήτριες στο Αμερικανικό Όπεν (απλό γυναικών)
Το απλό γυναικών του τουρνουά αντισφαίρισης του Αμερικανικού Όπεν ξεκίνησε το 1887. Πρώτη νικήτρια ήταν η Έλεν Χάνσελ. Τα πρωταθλήματα του 1887 και του 1888 αναγνωρίστηκαν υστερόχρονα ως επίσημα αμερικανικά πρωταθλήματα. Το 1889 ιδρύθηκε η Αμερικανική Εθνική Ένωση Γυναικών της Αντισφαίρισης (United States National Ladies Tennis Association, αρκτικόλεξο:USNLTA).
Άβαταρ: Ο Τελευταίος Μαχητής του Ανέμου - Βιβλίο 1: Νερό
ΗΠΑ
Το τηλεοπτικό κανάλι Nickelodeon άρχισε να πωλά τα DVD του πρώτου κύκλου (Season One DVDs) στις 31 Ιανουαρίου 2006. Το κάθε DVD, με εξαίρεση ένα, περιείχαν 4 επεισόδια σε ένα δίσκο. Η εξαίρεση ήταν το The Complete Book One Collection Box Set, το οποίο περιείχε όλα τα 20 επεισόδια σε 6 δίσκους.
Νικήτριες στο Αμερικανικό Όπεν (απλό γυναικών)
Νικήτριες
(*) Γκραντ Σλαμ της εποχής του ανοικτού
Άβαταρ: Ο Τελευταίος Μαχητής του Ανέμου - Βιβλίο 1: Νερό
ΗΠΑ
Στις ΗΠΑ, όλα τα DVD του πρώτου κύκλου κωδικοποιήθηκαν με το σύστημα NTSC. Δεδομένου του ότι το NTSC δεν χρησιμοποιείται σε περιοχές εκτός της Βορείου Αμερικής, τα DVD δεν μπορούσαν να πωληθούν σε αυτές και το Nickelodeon αναγκάστηκε να εκδώσει τα DVD για τις περιοχές αυτές με κωδικοποίηση σε σύστημα PAL. Η έκδοση αυτών των DVDs άρχισε στις 19 Φεβρουαρίου 2007, και το κάθε DVD κυκλοφόρησε μήνες αργότερα από την αρχική έκδοση. Όπως και τα πρωτότυπα DVDs, το κάθε ένα από αυτά περιείχε 4 επεισόδια σε 1 δίσκο,    με εξαίρεση το «The Complete Book One Collection Box Set», το οποίο περιείχε όλα τα 20 επεισόδια του πρώτου κύκλου σε 4 δίσκους.
Σε βιντεοπαιχνίδια
Στον πρώτο κύκλο της σειράς Αβατάρ: Ο Τελευταίος Μαχητής του Ανέμου βασίζεται το βιντεοπαιχνίδι Avatar: The Last Airbender.
Σε ταινίες
Στον πρώτο κύκλο της σειράς Αβατάρ: Ο Τελευταίος Μαχητής του Ανέμου βασίζεται η ταινία The Last Airbender, η οποία κυκλοφόρησε στις 1 Ιουλίου 2010 και αποτελεί το πρώτο μέρος της ομώνυμης τριλογίας.
Εξωτερικές πηγές
Κατηγορία:Αβατάρ: Ο Τελευταίος Μαχητής του Ανέμου Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές κινουμένων σχεδίων
Liste des épisodes d'Avatar, le dernier maître de l'air
Σβατοπλούκ της Βοημίας
Ο Σβατοπλούκ ο λέων, τσεχ. Svatopluk lev (απεβ. 21 Σεπτεμβρίου 1109) από τον Οίκο των Πρεμυσλιδών ήταν δούκας της Βοημίας (1107-09) και πρίγκιπας τού Ολομόουτς (1090-1107).
Βιογραφία
Ήταν γιος τού Όθωνα Α΄ πρίγκιπα τού Ολομόουτς και της Ευφημίας των Απράντ, κόρης τού Μπέλα Α΄ της Ουγγαρίας. Ο πάππος του Μπρετίσλαφ Α΄ δούκας της Βοημίας αναβιβάστηκε σε βασιλιά από τον Ερρίκο Δ΄ της Γερμανίας.
Όταν ο θείος του Βρατίσλαος Β΄ έγινε βασιλιάς της Βοημίας, έκανε τον μικρότερο αδελφό του Όθωνα Α΄ πρίγκιπα τού Ολομόουτς. Ωστόσο όταν ο Όθων Α΄ απεβίωσε, ο μεγαλύτερος αδελφός του Κορράδος Α΄ πρίγκιπας τού Μπρνο σφετερίστηκε το Ολομόουτς, γενόμενος έτσι κύριος όλης της Μοραβίας.
Ο Σβατοπλούκ έλαβε τον τίτλο τού πρίγκιπα τού Ολομόουτς το 1091. Το 1092 απεβίωσε ο θείος του Κορράδος Α΄ έπειτα από 8 μήνες δούκας της Βοημίας και τον διαδέχθηκε ο πρώτος γιος τού Βρατίσλαου Β΄, ο Μπρετίσλαφ Β΄. Αυτός όρισε τον αδελφό του Μποζιβόι Β΄ κυβερνήτη της Μοραβίας και ζήτησε από τον Ερρικο Δ΄ να τον αναγνωρίσει διάδοχό του. Έτσι όμως αποκλειόταν ο Κορράδος Α΄ και τα τέκνα του από τη διαδοχή, που θα ήταν οι επόμενοι δούκες σύμφωνα με την αρχή τού πρεσβύτερου που ίσχυε, η οποία όριζε διάδοχο τον επόμενο αδελφό και όχι τον μεγαλύτερο γιο. Όταν το 1099 ο Ερρίκος Δ΄ εξέδωσε καταστατικό έγκρισης της διαδοχής, ξεκίνησε εμφύλια διαμάχη. Το 1100 απεβίωσε ο Μπρετίσλαφ Β΄ και ο Μποζιβόι Β΄ ανέλαβε την εξουσία.
Τον Ερρίκο Δ΄ εκτόπισε ο γιος του Ερρίκος Ε΄ της Γερμανίας· ο Σβατοπλούκ άδραξε την ευκαιρία και βάδισε εναντίον τού Μποζιβόι Β΄. Με τη βοήθεια τού Βρατισλάου Β΄, νεότερου αδελφού τού Μποζιβόι Β΄ και έπειτα από δύο έτη αντιπαράθεσης και δολοπλοκιών, εκδιώχθηκε ο Μποζιβόι Β΄. Τότε ο Ερρίκος Ε΄ κάλεσε τον Σβιατοπλούκ -που δεν τόλμησε να αρνηθεί- και τον αιχμαλώτισε, ώστε να αποκαταστήσει τον υποτελή του Μπορζιβόι Β΄ στον θρόνο. Όμως σύντομα συμφιλιώθηκε με τον Σβιατοπλούκ, ο οποίος τού υποσχέθηκε συμμαχία και συνδρομή στην εκστρατεία του εναντίον τού Κολομάν της Ουγγαρίας. Ο Σβιατοπλούκ ελευθερώθηκε και επέστρεψε στη Βοημία, μάλιστα έκανε τον βασιλιά της Γερμανίας ανάδοχο στη βάπτιση τού γιού του, που έλαβε το όνομα Βεντσέσλαος-Ερρίκος (τσεχ. Václav Jindřich).
Το 1108 ο Ερρίκος Ε΄ παρενέβη στην Ουγγαρία υπέρ τού Άλμος δούκα της Νίτρα και κατά τού Κολομάν. Ο Σβατοπλούκ συνόδευσε τον βασιλιά της Γερμανίας, όπως είχε υποσχεθεί. Τότε ο Κολομάν κινητοποίησε τον σύμμαχό του Μπολέσλαφ Γ΄ δούκα της Πολωνίας, που μαζί με τον Μποζιβόι Β΄ έκαναν επίθεση. Ο Ερρίκος Ε΄ αναγκάστηκε να εγκαταλείψει την πολιορκία της Μπρατισλάβας και έτσι ο Κολομάν λεηλάτησε τη Μοραβία. Ο βασιλιάς της Γερμανίας εξαγριώθηκε με τον Μπολέσλαφ Γ΄, τού οποίου η παρέμβαση κατέστρεψε την εκστρατεία στην Ουγγαρία. Εισέβαλε στην Πολωνία στο όνομα τού Ζμπίγκνιεφ, αδελφού του Μπολέσλαφ Γ΄. Ο Σβατοπλούκ πέρασε με τον στρατό του από τη Σιλεσία, συνάντησε τον Ερρίκο Ε΄ και έδωσαν μαζί μάχη στο Γκλόγκουφ. Εδώ το 1109 σκοτώθηκε στη σκηνή του βασιλιά της Γερμανίας από ένα μέλος της ευγενούς οικογένειας των Βρσόβιτσε, ως αντίποινα για τον ηγέτη τους Μουτίνα, που είχε αποκεφαλιστεί για τη βοήθειά του προς τον Μποζιβόι Β΄.
Δεν μπορούσε να τον διαδεχθεί ο ίδιος ο Μποζιβόι Β΄, έτσι τον διαδέχθηκε ο νεότερος αδελφός του Βλαδίσλαος Β΄.
Οικογένεια
Νυμφεύτηκε μία αγνώστου ονόματος γυναίκα και είχε τέκνα:
Πηγές
Κατηγορία:Οίκος των Πρεμυσλιδών
ΚΕΔ
Το ακρώνυμο ΚΕΔ μπορεί να σημαίνει:
Ποδοσφαιρική Ομοσπονδία Ανατολικού Γκότλαντ
Η Ποδοσφαιρική Ομοσπονδία Ανατολικού Γκότλαντ (σουηδικά: Östergötlands Fotbollförbund, Östergötlands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία του Ανατολικού Γκότλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε τo 1917 και σήμερα έχει 153 μέλη.
Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Λινσέπινγκ και ο πρόεδρός της είναι ο Σβεν-Ίνγκε Αρνέλ. Πριν από τον Αρνέλ πρόεδρος ήταν ο Γκίλις Πέρσον.
Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών: • 2
Eξωτερικοί σύνδεσμοι
Ανατολικό Γκότλαντ
Διομήδης
Ο Διομήδης (< Ζεύς (γεν.Διός) + μήδομαι (σκέφτομαι, συμβουλεύω), "αυτός που έχει θεϊκή σκέψη, που τον συμβουλεύει ο Δίας") ήταν ήρωας της ελληνικής μυθολογίας και βασιλιάς του Άργους γνωστός, κυρίως, από τη συμμετοχή του στον Τρωικό Πόλεμο. Ήταν γιος του Τυδέα και της Δηιπύλης. Στην Ιλιάδα του Ομήρου, ο Διομήδης θεωρείται ως ο δεύτερος καλύτερος πολεμιστής των Αχαιών μαζί με τον Αίαντα. Ήταν ανιψιός του Ηρακλή και καλός φίλος του Οδυσσέα. Οι τρεις τους ήταν οι αγαπημένοι ήρωες της θεάς Αθηνάς. Σύμφωνα με την Αινειάδα του Βιργιλίου, ο Διομήδης ήταν ένας από τους πολεμιστές που εισέβαλαν στην Τροία χρησιμοποιώντας το Δούρειο Ίππο.
Πρώιμοι μύθοι
Ο Διομήδης είναι γνωστός από τα κατορθώματά του στην Τροία αλλά και ως ένας εκ των Επιγόνων, οι οποίοι ήταν οι γιοι των βασιλιάδων που έπεσαν στον πόλεμο των Επτά επί Θήβας. Οι Επίγονοι οργάνωσαν μια πολεμική εκστρατεία με την οποία σκόπευαν να εκδικηθούν τη Θήβα για το θάνατο των πατεράδων τους. Μετά το θάνατο του Τυδέα, ο Διομήδης παντρεύτηκε μια Αργεία γυναίκα, την Αιγιαλεία, και εγκαταστάθηκε στο Άργος. Ο Διομήδης, ακόμα και ως μόνιμος πολίτης του Άργους, συνέχισε την κατασκοπεία και τις αλληλεπιδράσεις του με την Καλυδωνία, της πατρίδας του πατέρα του, την οποία διοικούσε ο παππούς του Οινεύς. Ο Θερσίτης οργάνωσε συνωμοσία με σκοπό την πτώση του βασιλιά. Φυλάκισε τον Οινέα και έβαλε τον πατέρα του στο θρόνο. Ο Διομήδης επιτέθηκε και κατέκτησε το βασίλειο σφαγιάζοντας όλους τους προδότες, πλην του Θερσίτη που κατάφερε να διαφύγει, και επανέφερε στο θρόνο τον παππού του. Στη συνέχεια ο Οινεύς μεταβίβασε το βασίλειο στο γαμπρό του, Ανδραίμωνα, και κατευθύνθηκε προς το Άργος για να συναντήσει τον Διομήδη αλλά στο δρόμο δολοφονήθηκε από τον Θερσίτη. Αδυνατώντας να εντοπίσει τους δολοφόνους ο Διομήδης, για να τιμήσει τον παππού του ίδρυσε μια μυθική πόλη στο σημείο όπου τάφηκε και την ονόμασε Οινόη. Αργότερα, κατά τον Τρωικό πόλεμο, ο Θερσίτης σφαγιάστηκε βάναυσα από τον Αχιλλέα όταν ειρωνεύτηκε τη λύπη τού τελευταίου για το θάνατο της Πενθεσίλειας.
Ο Διομήδης είναι επίσης γνωστός ως ένας εκ των μνηστήρων της Ωραίας Ελένης και επομένως υποχρεωμένος από τον όρκο του Τυνδάρεω να υπερασπιστεί και να προστατεύσει αυτόν ο οποίος θα γινόταν σύζυγός της. Έτσι, ο Διομήδης και όλοι οι μνηστήρες συμμετείχαν τελικά στην εκστρατεία των Ελλήνων ενάντια στην Τροία.
Τρωικός πόλεμος
Σύμφωνα με τον Όμηρο, ο Διομήδης συμμετείχε στον πόλεμο με στόλο 80 πλοίων ο οποίος ήταν δεύτερος σε αριθμό συγκρινόμενος με τον αντίστοιχο του Αγαμέμνονος που αποτελείτο από 100 πλοία. Σύμφωνα με κάποιες μελέτες, ο Διομήδης αναπαρίσταται στο έπος ως ο πιο γενναίος πολεμιστής του Τρωικού πολέμου που ποτέ δεν διαπράττει ύβριν. Συχνά αναφέρεται από τον Όμηρο ως ο νεότερος βασιλιάς-πολεμιστής μεταξύ των Αχαιών και τρίτος σε δύναμη μετά τον Αχιλλέα και τον Τελαμώνιο Αίαντα. Εντούτοις, κατά τους επικήδειους αγώνες που έγιναν προς τιμήν του θανάτου του Πατρόκλου, ο Διομήδης νικά των Αίαντα και κερδίζει την πρώτη θέση στη σειρά των φιλικών αγώνων πυγμαχίας. Εκτός των πολεμικών αρετών και της γενναιότητάς του, ο Διομήδης χαρακτηρίζεται και από τη σοφία των απόψεών του η οποία φαίνεται να τον διακρίνει σε αρκετές κρίσιμες περιπτώσεις με αποτέλεσμα η γνώμη του να γίνεται δεκτή και σεβαστή ακόμα και από πολύ πρεσβυτέρους του συμπολεμιστές, συμπεριλαμβανομένου του Αγαμέμνονος και του Νέστορος.
Χαρακτηριστικά παραδείγματα της ωριμότητας και της ευφυΐας του Διομήδη εμφανίζονται σε διάφορα σημεία στα έπη και είναι τα εξής:
Χαρακτηριστικά παραδείγματα της ανδρείας και της επιδεξιότητας του Διομήδη στη μάχη φαίνονται στα ακόλουθα αποσπάσματα:
Η ραψωδία Ε΄ της Ιλιάδας επικεντρώνεται στην ανδρεία του Διομήδη στο πεδίο της μάχης, ο οποίος κατά τη διάρκεια της απουσίας του Αχιλλέα, γίνεται ο ισχυρότερος πολεμιστής του στρατού των Αχαιών σπέρνοντας τον όλεθρο στις Τρωικές τάξεις. Ο Διομήδης εμφανιζόμενος στη μάχη σφαγιάζει μια δράκα Τρώων πολεμιστών, συμπεριλαμβανομένων και μερικών γιων του Πριάμου, προκαλώντας έτσι το φόβο και σε πολλούς άλλους. Στοχοποιείται και δέχεται τις επιθέσεις δύο εκ των καλύτερων Τρώων στρατιωτών, του ημίθεου Αινεία (γιου της Αφροδίτης) και του τοξότη Πάνδαρου. Ο Πάνδαρος με ένα βέλος του τραυματίζει τον Διομήδη αλλά αυτό δεν επηρεάζει και πολύ την ικανότητά του στη μάχη. Ο Διομήδης φονεύει τον Πάνδαρο με το δόρυ του και ρίχνει έναν βράχο στον Αινεία, ο οποίος τραυματίζεται σοβαρά. Η Αφροδίτη, τότε, αναμειγνύεται στη μάχη σε μια προσπάθεια να σώσει τη ζωή του γιου της, τον οποίο αρπάζει και προσπαθεί να φυγαδεύσει. Ο Διομήδης επιτίθεται και τραυματίζει την Αφροδίτη που ξεσπάει σε κλάματα, αφήνει τον Αινεία και κατευθύνεται προς τον Όλυμπο για να παραπονεθεί στον Δία. Εν τω μεταξύ ο Απόλλων αρπάζει το σώμα του αναίσθητου Αινεία και προσπαθεί να ξεφύγει. Ο Διομήδης τού επιτίθεται τρεις φορές και απωθείται από απαστράπτον φως. Κατά την τέταρτή του επίθεση ο Διομήδης κοντοστέκεται στις προειδοποιήσεις του Απόλλωνα, θυμούμενος τις οδηγίες που του έδωσε η Αθηνά, σύμφωνα με τις οποίες ο Διομήδης επιτρεπόταν να επιτεθεί στην Αφροδίτη αλλά όχι σε κάποιον άλλο Ολύμπιο θεό. Αργότερα, σε άλλο σημείο της μάχης, ο Διομήδης μάχεται με τον Έκτορα και συγκρούεται με τον Άρη, τον θεό του πολέμου που ήταν με το πλευρό των Τρώων. Ενθυμούμενος και πάλι τις συμβουλές της Αθηνάς ο Διομήδης καλεί τους στρατιώτες να υποχωρήσουν. Τότε όμως η Αθηνά τον ενθαρρύνει να ξαναμπεί στη μάχη και αφού τον εφοδιάζει με ένα άρμα αυτός επιτίθεται καρφώνει το δόρυ του στο σώμα του Άρη. Ουρλιάζοντας από τον πόνο ο τραυματισμένος θεός ανεβαίνει στον Όλυμπο μέσα σε μια στήλη καπνού αναγκάζοντας τους Τρώες να υποχωρήσουν.
Σε ένα ακόμα περιστατικό από την Ιλιάδα, ο Διομήδης κι ο Οδυσσέας κλέβουν σε μια βραδινή επιχείρηση τα άλογα του Ρήσου, βασιλιά της Θράκης, από το Τρωικό στρατόπεδο. Αυτή τους η κίνηση καταδεικνύει το θάρρος και την πανουργία των δύο βασιλιάδων και επίσης εκπληρώνει το χρησμό που έλεγε ότι η Τροία δε θα έπεφτε ποτέ όσο τα άλογα του Ρήσου έβοσκαν στις Τρωικές πεδιάδες. Μια άλλη εκδοχή του μύθου ήθελε την κλοπή του Παλλαδίου αλλιώς η Τροία δε θα έπεφτε ποτέ (κάτι που επιτεύχθηκε επίσης από τον Διομήδη και τον Οδυσσέα).
Υπάρχει επίσης αναφορά σε μια αποστολή κατά την οποία ο Διομήδης και ο Οδυσσέας καταφέρνουν να διασώσουν τον καταραμένο και εγκαταλειμμένο Φιλοκτήτη του οποίου το Ηράκλειο τόξο ήταν απαραίτητο για την κατάκτηση της Τροίας. Κατά μια άλλη εκδοχή, στην αποστολή αυτή συμμετέχει ο Οδυσσέας με τον γιο του Αχιλλέα, τον Νεοπτόλεμο.
Μετά τον Τρωικό πόλεμο
Στην Αινειάδα του Βιργίλιου ο Διομήδης αντιμετωπίζει για δεύτερη φορά τον παλιό του εχθρό Αινεία, τον οποίο θα είχε σκοτώσει κατά τη διάρκεια του τρωικού πολέμου, αν δεν παρενέβαιναν καταρχήν η Αφροδίτη και στη συνέχεια ο Απόλλωνας. Οι κάτοικοι του Λάτιου επισκέπτονται το παλάτι του Διομήδη με σκοπό να τον πείσουν να ηγηθεί των στρατευμάτων τους που θα κινηθούν εναντίον του Αινεία. Ο Διομήδης απορρίπτει την προσφορά τους, ισχυριζόμενος ότι έχει ήδη θανατώσει πάρα πολλούς Τρώες στη ζωή του και ότι ο σκοπός της άφιξης του στην Ιταλία ήταν να ζήσει ειρηνικά το υπόλοιπο της ζωής του.
Θάνατος
Τόσο ο Όμηρος όσο και ο Βιργίλιος δεν προϊδεάζουν τον αναγνώστη για το τέλος του ήρωα, με εξαίρεση ίσως ένα χωρίο της Ιλιάδας, όπου η Διώνη, η μητέρα της Αφροδίτης, περιθάλπει την τραυματισμένη από το Διομήδη κόρη της, λέει στην κόρη της ότι όποιος τα βάζει με τους θεούς δε ζει για πολύ. Στους προομηρικούς μύθους, ωστόσο η Αθηνά εγγυάται στο Διομήδη την αθανασία, η οποία προοριζόταν εξαρχής για τον πατέρα του. Έτσι ο Διομήδης έγινε θεός και λατρευόταν με διάφορες ονομασίες στην Ιταλία.
Στη Θεία Κωμωδία, ο Δάντης συναντά το Διομήδη στον όγδοο κύκλο της κολάσεως, όπου βρίσκεται μαζί με τον Οδυσσέα, καταδικασμένος αιώνια να είναι εγκλωβισμένος σε φλόγες. Το αμάρτημα για το οποίο, σύμφωνα  με το Δάντη, καταδικάστηκε στην αιώνια τιμωρία είναι η κλοπή του παλλαδίου της Τροίας.
Μύθος του Τρωίλου και της Χρυσηίδας
Ο Διομήδης παίζει σημαντικό ρόλο στο μεσαιωνικό μύθο Τρωίλος και Χρυσηίδα, στον οποίο γίνεται ο νέος αγαπημένος της κοπέλας όταν στέλνεται στο ελληνικό στρατόπεδο για να συναντήσει τον προδότη πατέρα της. Στο ομώνυμο θεατρικό του Σαίξπηρ, ο Διομήδης παρουσιάζεται συχνά να πολεμά με τον Τρωίλο για χάρη της.
Πηγές
Κατηγορία:Ήρωες της ελληνικής μυθολογίας Κατηγορία:Τρωικός Πόλεμος Κατηγορία:Θηβαϊκός κύκλος Κατηγορία:Βασιλείς του Άργους Κατηγορία:Μνηστήρες της Ωραίας Ελένης Κατηγορία:Ήρωες της Ελλάδας
Αστρονομικός χρόνος
Με τον όρο αστρονομικός χρόνος ή ναυτιλιακός χρόνος χαρακτηρίζεται το σύνολο των συστημάτων χρόνου που ως βάση τους λαμβάνουν την περιστροφή της Γης σε σχέση προς τα ουράνια σώματα. Οποιοδήποτε ουράνιο σώμα ή σημείο της ουράνιας σφαίρας μπορεί να χρησιμοποιηθεί ως «σύστημα αναφοράς», του οποίου η δυτική ωρική γωνία θα αντιστοιχεί με τον χρόνο του ουράνιου αυτού σώματος. Με δεδομένα τα παραπάνω παρατηρούνται οι ακόλουθοι χρόνοι:
Δείτε επίσης
Κατηγορία:Χρόνος στην αστρονομία
Σαγιάκα Σότζι
Βιογραφία
Είναι γόνος καλλιτεχνικής οικογένειας (η μητέρα της είναι ζωγράφος και η γιαγιά της ποιήτρια) και πέρασε τα νεανικά της χρόνια στη Σιένα της Ιταλίας. Σπούδασε στο Hochschule für Musik Köln με καθηγητή τον Zakhar Bron και αποφοίτησε το 2004. Από τότε μένει μόνιμα στην Ευρώπη. Άλλοι καθηγητές της υπήρξαν οι Sashko Gawrillow, Uto Ughi, Shlomo Mintz και Riccardo Brengola.
Ο Ζούμπιν Μέτα, που υπήρξε σημαντικός υποστηρικτής της, μόλις την άκουσε σε μια οντισιόν το 2000 άλλαξε αμέσως το πρόγραμμά του, για να κάνει την πρώτη ηχογράφηση της Σότζι με την Φιλαρμονική Ορχήστρα του Ισραήλ τον επόμενο μήνα. Στη συνέχεια την προσκάλεσε να παίξει στην Κρατική Όπερα της Βαυαρίας και στην Φιλαρμονική Ορχήστρα του Λος Άντζελες.
Από τότε η Σότζι έχει παίξει σε πολλές επιφανείς ορχήστρες : Φιλαρμονική Ορχήστρα του Ισραήλ, Συμφωνική Ορχήστρα του Λονδίνου, Συμφωνική Ορχήστρα της Βαλτιμόρης, Φιλαρμονική Ορχήστρα της Αγίας Πετρούπολης, Φιλαρμονική Ορχήστρα της Σεούλ, Συμφωνική Ορχήστρα της Κολωνίας.
2012/13
Την περίοδο 2012-13 η Σότζι ξανάκανε παραστάσεις με τη Philarmonia Orchestra, τη Φιλαρμονική της Αγίας Πετρούπολης (και οι δύο με διευθυντή ορχήστρας τον Yuri Temirkanov), την Δανική Εθνική Συμφωνική Ορχήστρα (Michael Schønwandt) και την Κρατική Συμφωνική Ορχήστρα της Ρωσίας (Mikhail Jurowski). Επίσης, έκανε το ντεμπούτο της με την Real Orquesta Sinfónica της Σεβίλλης (Pedro Halffter) και με την BBC Εθνική Ορχήστρα της Ουαλίας (Tadaaki Otaka). Επέστρεψε επίσης στην Wiener Symphoniker (Kazushi Ono) για ένα κοντσέρτο στο Vienna’s Konzerthaus και στην συνέχεια έκανε ένα τουρ στην Ιαπωνία. Συνεργάζεται αρκετά συχνά με την Μητροπολιτική Συμφωνική Ορχήστρα του Τόκιο με την οποία έκανε ένα τουρ την άνοιξη του 2013 στην ανατολική Ευρώπη.